MUNICIPIULUI CRAIOVA

CONSILIUL LOCAL AL MUNICIPIULUI CRAIOVA



          HOTĂRÂREA NR. 234
privind aprobarea Expertizei tehnice şi a Documentaţiei de Avizare a Lucrărilor de Intervenţii pentru obiectivul de investiţie „Schimbare destinaţie din spaţiu pentru morărit, în spaţiu pentru activităţi de instruire practică în specializarea alimentaţie publică şi turism” – Colegiul Tehnic de Industrie Alimentară, varianta 1
 
Consiliul Local al Municipiului Craiova, întrunit în şedinţa ordinară din data de  25.06.2015;

Având în vedere raportul nr.87013/2015 întocmit de Direcţia Investiţii, Achiziţii şi Licitaţii prin care se propune aprobarea Expertizei tehnice şi a Documentaţiei de Avizare a Lucrărilor de Intervenţii pentru obiectivul de investiţie „Schimbare destinaţie din spaţiu pentru morărit, în spaţiu pentru activităţi de instruire practică în specializarea alimentaţie publică şi turism” – Colegiul Tehnic de Industrie Alimentară, varianta 1 şi rapoartele comisiilor de specialitate ale Consiliului Local al Municipiului Craiova nr.194, 196, 197, 198 şi 199/2015.

În conformitate cu prevederile art.44 alin.1 din Legea nr.273/2006 privind finanţele publice locale, modificată şi completată şi Hotărârii de  Guvern nr.28/2008, modificată şi completată, referitoare la aprobarea conţinutului cadru al documentaţiei tehnico-economice aferente investiţiilor publice, precum şi a structurii şi a metodologiei de elaborare a devizului general pentru obiective de investiţii şi lucrări de intervenţii;
 
În temeiul art.36 alin.2 lit.b coroborat cu alin.4 lit.d, art.45 alin.2 lit.e, art.61 alin.2  şi art.115, alin.1, lit.b din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă Expertiza tehnică şi Documentaţia de Avizare a Lucrărilor de intervenţii pentru obiectivul de investiţie „Schimbare destinaţie din spaţiu pentru morărit, în spaţiu pentru activităţi de instruire practică în specializarea alimentaţie publică şi turism” – Colegiul Tehnic de Industrie Alimentară, varianta 1 – având următorii indicatori tehnico – economici:
1.Valoarea totală a investiţiei (inclusiv TVA)        1.526.693,12 lei   
    (1 Euro= 4,43 lei)    
               din care construcţii montaj (C+M)                                  1.077.803,87 lei 
  2. Durata de realizare:                                                        18 luni
    prevăzute în anexele nr.1 şi 2 care fac parte integrantă din prezenta hotărâre.
Art.2. Primarul Municipiului Craiova prin aparatul de specialitate: Serviciul Administraţie Publică Locală şi Direcţia Investiţii, Achiziţii şi Licitaţii vor aduce la îndeplinire prevederile prezentei hotărâri.

